recursal/SuperWikiNEXT-32B huggingface dataset:
Samsung Galaxy Z Fold 4
**Samsung Galaxy Z Fold 4**, ծալվող սմարթֆոն, որը մշակվել և թողարկել է Samsung ընկերության կողմից։ Այն ցուցադրվել է Galaxy Unpacked միջոցառման ընթացում։ Սմարթֆոնը ցուցադրվել է 2022 թվականի օգոստոսի 25-ին։ Այն համարվում է Galaxy Z Fold 3 մոդելի հաջորդողը։

| Գույն | Անվանում |
| --- | --- |
|  | Phantom Black |
|  | Beige |
|  | Graygreen |
|  | Burgundy |

Տեխնիկական բնութագիր
--------------------

### Դիզայն

Z Fold 4-ի արտաքին և հետին պանելի համար օգտագործում է Gorilla Glass Victus+ ապակի, իսկ ներքին էկրանի համար Samsung ընկերության կողմից մշակված ապակի, որն ունի երկշերտ պաշտշանիչ պլաստմասը ծածկույթ։

Z Fold 4 մոդելն օժտված է IPX8 ջրադիմացկունության տեխնոլոգիայով։ Արտաքին շրջանակը պատրաստված է այլումինից՝ "Armor Frame", ինչպես անվանում է Samsung ընկերությունը։

Samsung Galaxy Z Fold 4-ը հասանելի է 4 գույնով՝ Phantom Black, Beige, Graygreen և Burgundy։

### Սարքային ապահովում

Samsung Galaxy Z Fold 4-ն ունի երկու էկրան՝ 6․2 դյույմ անկյունագծով արտաքին էկրան և 7․6 դյույմ անկյունագծով ծալվող ներքին էկրան, որն ունի S Pen Pro և S Pen Fold Edition-ի աջակցում։ Երկու էկրաներն էլ օժտված են 120 Հց թարմացման հաճախականությամբ։ Ի տարբերություն, Z Fold 3 մոդելի ներքին էկրանն ունի ավելի քառակյուն տեսք, սակայն արտաքին էկրանն ավելի լայն է։

Սմարթֆոն օժտված է 12 Գբ օպերատիվ կամ 256 Գբ, 515 Գբ կամ 1 Տբ ներքին UFS 3․1 հիշողությամբ, որը չունի micro-SD միջոցով ընդլայնման հնարավորություն։

Samsung Galaxy Z Fold 4-ն աշխատում է Qualcomm Snapdragon 8+ Gen 1 միջուկով։

Մարտկոցը երկումասանի է և ունի ընդհանուր տարողությամբ 4400 մԱժ, որն ունի 25 Վտ լարով և 15 Վտ անլար լիցքավորման հնարավորություն։

Samsung Galaxy Z Fold 4-ն օժտված է երեք հիմնական տեսախցիկներով, որոնք են՝ 50 Մպ լայնանկյուն տեսախցիկ, 12 Մպ կետայնությամբ ուլտրալայնակյուն և 12 Մպ տելետեսախցիկ։

### Ծրագրային ապահովում

Samsung Galaxy Z Fold 4 սմարթֆոնը աշխատում է Android 12L օպերացիոն համակարգով և One UI. 4.1 շրջանակով։

Ծանոթագրություններ
------------------

1. ↑  «[Invitation] Galaxy Unpacked August 2022: Unfold Your World». *Samsung Newsroom*. 2022 թ․ հուլիսի 20.
2. ↑  Peter (2022 թ․ օգոստոսի 10). gsmarena.com/samsung\_galaxy\_z\_fold4\_unveiled\_with\_refined\_displays\_and\_better\_cameras-news-55365.php «Samsung Galaxy Z Fold4 unveiled with better cameras, refined design». *GSMArena*. `{{cite web}}`: Check `|url=` value (օգնություն)
3. ↑  Bedford, Tom. «Samsung Galaxy Z Fold 4: вот все, что мы знаем на данный момент». TechRadar.
4. ↑  Painter, Lewis (2022 թ․ մարտի 15). techadvisor.com/news/mobile-phone/samsung-galaxy-z-fold-4-3811933/ «Samsung Galaxy Z Fold 4: Everything you need to know». TechAdvisor. `{{cite web}}`: Check `|url=` value (օգնություն)
5. ↑  Mariyan, Slavov (12 августа 2022). «Цвета Galaxy Z Fold 4 - все официальные цвета здесь!». *PhoneArena*.
6. ↑  Adnan, Farooqui. «Galaxy Z Fold 4 получил бенчмарк с чипсетом Snapdragon 8+ Gen 1». *SAMMOBILE*.
7. ↑  Aleksandar, Anastasov (18 августа 2022). «Камера Galaxy Z Fold 4 - официальные характеристики камеры здесь!». *PhoneArena*.
8. ↑  Andronico, Mike (2022 թ․ օգոստոսի 10). «Стоит ли предзаказывать Galaxy Z Fold 4 за $1,799? Вот наши первые впечатления». *CNN Underscored* (անգլերեն). Վերցված է 2022 թ․ օգոստոսի 10-ին.
| **՞**Միկոբակտերիա |
| --- |
| M.tuberculosis-ի գաղութի ներկում ֆլուորեսցենտային ներկերով հեղուկ միջավայրում(կորդ-ֆակտոր)Mycobacterium tuberculosis  |
|  |
| Գիտական դասակարգում |
| 

|
|  |
| Թագավորություն | Բակտերիաներ |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|  Լատիներեն անվանում |
| Mycobacterium
Lehmann & Neumann, 1896 |
| 

| ԴասակարգումըՎիքիցեղերում | ՊատկերներՎիքիպահեստում | ITIS**189415**NCBI**1763**EOL**83101**

 |
| --- | --- | --- |

 |


**Միկոբակտերիաներ** (լատին․՝  Mycobacterium), Ակտինոմիցետների ընտանիքի բակտերիաների ցեղ, որի որոշ ներկայացուցիչներ ախտածին են ինչպես մարդկանց, այնպես էլ մի շարք կաթնասունների համար։

Կենսաբանական նկարագրությունը
----------------------------

Միկոբակտերիաները խիստ աէրոբ, անշարժ (բացառությամբ Mycobacterium marinum տեսակից, որը մակրոֆագերից դուրս գտնվելիս շարժուն է), ճյուղավորվելու ընդունակ ցուպիկաձև բակտերիաներ են։ Սպոր և պատիճ(կապսուլա) չեն առաջացնում, չունեն արտաքին բջջաթաղանթ.այդ պատճառով էլ համարվում են թթվակայուն գրամ-դրական բակտերիաներ։ Բոլոր տեսակներն ունեն յուրահատուկ հիդրոֆոբ բջջաթաղանթ, որն իր մեջ պարունակում է մոմանման միացություններ, միկոլաթթուներ(միկոլատներ), բավական քանակով պոլիսախարիդներ, որոնք բջջի կենսագործունեության համար ունեն առանձնահատուկ նշանակություն։ Ցիտոպլազմայում առկա են կարոտինոիդներ, որոնք գաղութներին տալիս են դեղնավուն կամ կարմիր երանգ։

Էվոլյուցիայի ընթացքում միկոբակտերիաների մոտ առաջացել են մի շարք մեխանիզմներ, որոնց օգնությամբ նրանք ընդունակ են դառնում հաղթահարել և չեզոքացնել արտաքին միջավայրի անբարենպաստ պայմանները։ Դրանք են. յուրահատուկ բջջաթաղանթը, զանազան ցիտոտոքսիկ նյութերն ապակտիվացնելու ունակությունը, կառուցվածքային պլաստիկությունը (L- ձևերի առաջացում)։ Շնորհիվ դրանց՝ միկոբակտերիաները բավականին կայուն են արտաքին միջավայրում. չոր վիճակում գոյատևում են մինչև 3 տարի, տաքացման ժամանակ որոշ տեսակներ կարող են տանել նույնիսկ 80 °С և բարձր ջերմաստիճաններ, կայուն են մի շարք անտիսեպտիկ և դեհիդրատացնող(ացետոն, սպիրտներ) նյութերի նկատմամբ։ Տուբերկուլյոզի միկոբակտերիաները դիմանում են նույնիսկ արևի ճառագայթներին և արտաքին միջավայրում կարող են գոյատևել տարուց ավել՝ առանց կենսունակության կորստի։

Բազմանում են կիսմամբ և բողբոջմամբ։ Տարածված են հողում, ջրում, սապրոֆիտ(ոչ ախտածին) տեսակները մասնակցում են բուսական մնացորդների միներալացմանը, որոշ տեսակներ ազոտֆիքսող են, որոշներն էլ օգտագործվում են նավթով բնության աղտոտման դեմ պայքարում, ինչպես նաև կիրառվում են սիլոսի, կաթնամթերքների, պանրի և այլն պատրաստման համար։ Միկոբակտերիաների ախտածին տեսակները մարդկանց մոտ առաջացնում են ծանր հիվանդություններ՝ տուբերկուլյոզ, բոր։

Աղբյուրներ
----------

1. ↑  «Mycobacterium flavescens». 27.01.1996. Վերցված է 17-03-2012-ին.(չաշխատող հղում)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 541)։*  |
**Հայկական Միջազգային Ավիաուղիներ**, հայկական մասնավոր ավիաընկերություն։

Հիմնադրվել է 2002 թ. հուլիսի 12-ին։ Ավիաընկերությունը իրականացնում էր միջազգային չվերթներ Զվարթնոց օդանավակայանից։ 2005 թվականի հունվարի 1-ին ընկերությունը միացավ «Արմավիա» ավիաընկերությանը։

Պատմություն
-----------

Հայկական Միջազգային Ավիաուղիները հիմնադրվել է 2002 թ. հուլիսի 12-ին հայ գործարարներ Գագիկ Ծառուկյանի, Հրայր Հակոբյանի և Լևոն Բաղդասարյանի կողմից։ Սկզբում Հայկական Միջազգային Ավիաուղիները մտադիր էր մինչև 2003 թվականը «Airbus»-ի երեք ինքնաթիռ վարձակալել Փարիզ, Ամստերդամ և Ֆրանկֆուրտ չվերթների համար։ 2005 թվականի հունվարի 1-ին ընկերությունը միացավ «Արմավիա»-ին։

Երթուղիներ
----------

Հայկական Միջազգային Ավիաուղիները կանոնավոր չվերթներ էր իրականացրել Երևանից դեպի Արևմտյան Եվրոպա, մասնավորապես՝ Հայկական ավիաուղիների բազմաթիվ նախկին երթուղիներով։

Հայկական Միջազգային Ավիաուղիների միակ Airbus A320 ինքնաթիռը Ամստերդամի Սխիպհոլ օդանավակայանում (դեկտեմբերի 1, 2002)

Նավատորմ
--------

Հայկական Միջազգային Ավիաուղիները շահագործել էր մեկ վարձակալված Airbus A320-ը։ Այդ ինքնաթիռը կործանվել էր 2006 թվականի մայիսի 5-ին Բրյուսելի օդանավակայանում «Արմավիա»-ի սեփական ինքնաթիռներից մեկի՝ A320-ի հետ միասին։

Ծանոթագրություններ
------------------

1. ↑  «Wayback Machine». *web.archive.org*. 2004 թ․ սեպտեմբերի 23. Արխիվացված է օրիգինալից 2005 թ․ մարտի 8-ին. Վերցված է 2020 թ․ հոկտեմբերի 19-ին.
2. ↑  «Pictures: Probe begins into Sabena Technics hangar fire - 5/5/2006 - Flight Global». *web.archive.org*. 2014 թ․ մարտի 27. Արխիվացված է օրիգինալից 2014 թ․ մարտի 27-ին. Վերցված է 2020 թ․ հոկտեմբերի 19-ին.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
Հայաստանի ավիաընկերություններ |
| --- |
|  |
| Գործող | Fly Arna  • Aircompany Armenia  • Armenia Airways  • Fly Armenia Airways  • Sky Net Airline  • Air Highnesses  • Ark Airways  • Էյր Արմենիա  • FlyOne Armenia |
|  |
| Չգործող | Air Van Airlines  • Ararat International Airlines  • Արմավիա  • Հայկական ավիաուղիներ  • Հայկական միջազգային ավիաուղիներ  • Ատլանտիս Հայկական Ավիաուղիներ  • Blue Sky Airlines  • Jupiter-Avia  • Տարոն Ավիա  • Vertir Airlines  • Վետերան Ավիա  • Yerevan-Avia |

 |
**Spirit Airlines** ամերիկյան ավիաընկերություն, որի գրասենյակը գտնվում է Միրամարում։ Ներկայումս հանգույցներ է օգտագործում Ֆորտ Լոդերդեյլում, Ֆլորիդայում և Դեթրոյթում։ Ընկերության թռիչքների կեսից ավելին կատարվում է դեպի Բահամներ, Կարիբյան ավազան և Լատինական Ամերիկա։

Պատմություն
-----------

Ավիաընկերությունը հիմնադրվել է 1980 թվականին Միչիգան նահանգի Մակոմբ շրջանում։ Դեթրոյթում տեղակայված չարտերային տուրօպերատոր, որը լիարժեք տուր փաթեթներ և ուղևորափոխադրումների ծառայություններ է մատուցում դեպի Լաս Վեգաս։ 
1990 թվականին ավիաընկերությունը սկսեց կանոնավոր թռիչքներ իրականացնել Ռոստ Այլենդ նահանգի Բոստոնից և Պրովիդենսից դեպի Ատլանտիկ Սիթի։ 1992 թվականի մայիսի 29-ին ընկերությունը իր նավատորմում ներկայացրեց ինքնաթիռներ, փոխելով իր անունը Spirit Airlines-ով և չվերթներ սկսել Դեթրոյթից Ատլանտիկ Սիթի։

1993 թվականի ապրիլին ավիաընկերությունը կանոնավոր թռիչքներ սկսեց դեպի Ֆլորիդայի քաղաքներ։ Spirit Airlines-ը հաջորդ հինգ տարիների ընթացքում այն ընդլայնեց իր թռիչքների աշխարհագրությունը՝ ներառելով Լոս Անջելեսը, Նյու Յորքը և Հարավային Կարոլինան։
1999 թվականի նոյեմբերին ընկերությունը իր շտաբը տեղափոխեց Միչիգանից Ֆլորիդա նահանգի Միրամար քաղաք։ Շուկայի ընդլայնման ընթացքում թռիչքներ ավելացվեցին դեպի Չիկագո։ 2001 թվականի նոյեմբերին ավիաընկերությունը սկսեց թռիչքներ դեպի Սան Խուան (Պուերտո Ռիկո) և ներդնել ուղևորների իսպանալեզու ամբողջական աջակցություն, ներառյալ վեբ կայքը և ամրագրումները։

2003 թվականի աշնանը ավիաընկերությունը սկսեց չվերթներ իրականացնել դեպի Վաշինգտոն։
*Spirit Airlines*-ը ներկայումս թռչում է Կենտրոնական Ամերիկայի, Կարիբյան ավազանի, Հարավային Ամերիկայի և Միացյալ Նահանգների ավելի քան 40 քաղաքներ։

Չվերթ
-----

Airbus A319 ավիաընկերություն Spirit Airlines
Ավիաընկերությունը բաղկացած է միայն եվրոպական Airbus ինքնաթիռներից, 2010 թվականի ապրիլի դրությամբ կար ավելի քան երեսուն ինքնաթիռ։



**Չվերթ Spirit Airlines**| **Ինքնաթիռ** | **Ընդամենը** | **Պատվիրված** | **Ուղևորական տեղեր (BIG FRONT SEAT/Deluxe Leather)** | **Ուղղություններ** | **Նշումներ** |
| Airbus A319-100 | 31 | 0 | 145 (10/135) | *Կարճ և միջին բեռ* | Մեկ օդանավը շահագործումից հանվելու է 2021 թվականին. |
| Airbus A320-200 | 56 | 6 | 182 (8/174) | *Կարճ և միջին բեռ* | Առաքումները մինչև 2019 թվական. |
| Airbus A320neo | 5 | 50 | 182 (8/174) | *Կարճ և միջին բեռ* | Airbus A32-ի առաջին օպերատոր ԱՄՆ-ում. |
| Airbus A321-200 | 30 | 0 | 228 (8/220) | *Կարճ և միջին բեռ* |  |

Ծանոթագրություններ
------------------

1. ↑  SPIRIT AIRLINES History — 2011.
2. ↑  «Fact Sheet Արխիվացված 2012-07-30 Wayback Machine.» *Spirit Airlines*. Досмотрено 20 мая 2009.
3. ↑  «Spirit founded as «Charter One»». Արխիվացված է օրիգինալից 2012 թ․ հուլիսի 30-ին. Վերցված է 2010 թ․ ապրիլի 13-ին.
4. ↑  «Spirit Airlines Honored as ``Good Corporate Citizen of the Year*; Miramar Appreciation 2003.*» *Business Wire*. February 13, 2003. Досмотрено 17 декабря 2009
5. ↑  «CH-aviation.ch». Արխիվացված է օրիգինալից 2009 թ․ հունվարի 30-ին. Վերցված է 2010 թ․ ապրիլի 13-ին.

Արտաքին հղումներ
----------------

* Պաշտոնական կայք Spirit Airlines
* Պաշտոնական էջ Spirit Vacations
* Թռիչքի տեղեկամատյան Skylights
**Կուկուլկան** (յուկ. *k’uk’ul kaan* — *k'uk'* «կեցալ», *kaan* «օձ» - «փետուրավոր օձ», հետագայում՝ Կուկումաց, Կետցալկոաթլ ) մայաների դիցաբանության գերագույն աստվածներից մեկն է։

Դիցաբանություն
--------------

Նա համարվում էր քամու ու ջրի, կրակի ու օդի աստվածը, թագավորական տոհմերի ու խոշոր քաղաքների հիմնադիրը։ Նա Մայապան քաղաքում Կոկոմ տոհմի հովանավոր աստվածն էր։

Մայաների հավատալիքներից մեկի համաձայն՝ աշխարհը ստեղծվել է Կուկուլկան և Խուրական աստվածների կողմից։ Մայաները հավատում էին, որ Կուկուլկանն իրենց սովորեցրել է ձկնորսություն, նրանց համար ստեղծել է գիր և օրացույց, ինչպես նաև հորինել է արարողակարգեր։ Ի վերջո, Կուկուլկանի պաշտամունքը դարձավ ազնվականության մի տեսակ պաշտամունք. հանդիսավոր կարգով միայն ազնվական պատանիներ էին զոհաբերվում Կուկուլկանի համար։ Կուկուլկանի գործառույթների և դերերի այսպիսի մեծ առատությունը կարելի է բացատրել այն փաստով, որ նրա պաշտամունքը չափազանց հնագույն էր։

Եղել է Ացտեկական Կետցալկոաթլ Աստծո անալոգը։

Մարմնավորումներ
---------------

Կուկուլկանի հիմնական մարմնացումը փետուրավոր օձն էր՝ մարդու գլուխով։ Նա նաև պատկերվում էր որպես արծիվ, յագուար, արյան տեսքով, որպես խխունջի խեցի և, վերջապես, որպես ոսկորներից պատրաստված սրինգ։

* Կուկուլկանի ստվերը արևային գիշերահավասարի ժամանակ 2009 թ. մարտինԿուկուլկանի ստվերը արևային գիշերահավասարի ժամանակ 2009 թ. մարտին
* Օձի գլուխը Չիչեն Իցայում գտնվող Կուկուլկանի բուրգի հիմքի վրաՕձի գլուխը Չիչեն Իցայում գտնվող Կուկուլկանի բուրգի հիմքի վրա
* 
* Կուկուլկան օձի տեսքով․ պատկերը Յաքսչիլանի պատի վրաԿուկուլկան օձի տեսքով․ պատկերը Յաքսչիլանի պատի վրա

Տաճարներ
--------

Կուկուլկանի բուրգը
Մեքսիկայի Յուկատան թերակղզու Մայաների հնագույն Չիչեն Իցա քաղաքի ավերակների մեջ պահպանվել է Կուկուլկանի բուրգի տաճարային կառույցը։ Բուրգի գագաթին կար մի տաճար, որտեղ զոհեր էին մատուցվում Կուկուլկանին։ Տաճարը կառուցվել էր այնպես, որ ամեն տարի, գարնանային և աշնանային գիշերահավասարի օրերին, բուրգի աստիճանների եզրերին ստվերն այնպես էր ընկնում բազրիքի վրա, որ թվում է, թէ բուրգի երկայնքով օձ է սողում։

Անկասկած, Հին Մայաներին թվում էր, որ երկրի վրա է իջել հենց Կուկուլկան։

Տես նաև
-------

* Կետցալկոաթլ

Ծանոթագրություններ
------------------

1. ↑  Мифологический словарь / Е.М. Мелетинский. — М.: Советская энциклопедия, 1990. — С. 672.
2. ↑  Низовский А. Ю. Величайшие чудеса света. С. 43-45.

Գրականություն
-------------

* *Талах В.Н. Куприенко С.А.* Америка первоначальная. Источники по истории майя, науа (астеков) и инков / Ред. В. Н. Талах, С. А. Куприенко. — К.: Видавець Купрієнко С.А. 2013. — 370 с. — ISBN 978-617-7085-00-2

Արտաքին հղումներ
----------------

* Пирамида Кукулькана с храмом на вершине в городе Чичен-Ица в Мексике // *AttractionStory.ru* : статья.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս · Մեծ կատալոնական |
|  |
| Չափորոշչային վերահսկողություն | LCCN: no2019110169 · NKC: jo2016908768 |

 |
Չիուաուա անապատի քարտեզ։ ՆԱՍԱ-ի արբանյակային լուսանկար։ էկորեգիոնի սահմանները սահմանվել են բնության համաշխարհային հիմնադրամի կողմից։ ԱՄՆ-ի և Մեքսիկայի սահմանը ցույց է տրված է սև գծով:
**Չիուաուա** (անգլ.՝ Chihuahuan Desert; իսպ.՝ Desierto de Chihuahua), անապատ Հյուսիսային Ամերիկայում, գտնվում է ամերիկա-մեքսիկական սահմանին՝ ամերիկյան Նյու Մեքսիկո, Տեխաս (Պեկոս գետի արևմուտք) և Արիզոնա (հարավ-արևելյան մաս), ինչպես նաև մեքսիկական Չիուաուա, Կոաուիլա, Դուրանգո (հյուսիս-արևմտյան մաս), Սակատեկաս (մի փոքր մաս հյուսիսում) և Նուևո Լեոն (փոքր մաս արևմուտքում) նահանգների տարածքում։

Անապատը զբաղեցնում է մոտավոր 362,6 հազար կիլոմետր քառակուսի տարածք, ինչը նրան ըստ տարածքի մեծության դարձնում է արևմտյան կիսագնդում թվով երրորդը և երկրորդը՝ Հյուսիսային Ամերիկայում՝ զիջելով Մեծ Ավազան անապատին։ Անապատն իրենից ներկայացնում է չոր հարթավայր, որը հատվում է բազմաթիվ լեռնաշղթաներով, որոնց միկրոկլիման ընդհանուր առմամբ տարբերվում է անապատի կլիմայից։ Անապատի կազմում առանձնացնում են Ուայթ-Սենդս անապատ արգելոցը (Նյու Մեքսիկո նահանգ)։

Չիուաուա անապատի տեղանքը արևմուտքում գտնվող Սոնորա անապատի տեղանքից բարձր է։ Բարձրությունների տարբերությունը 1075 մետր է (1675մ-600մ), ինչը մեղմացնում է կլիման ամռանը (հունիսին սովորական ցերեկային ջերմաստիճանը տատանվում է 35-40 °C ջերմաստիճաններում)։ Ձմռանը եղանակը կախված է հյուսիսային քամիների ուժգնությունից։ Տեղումներն ավելի առատ են, քան Մեծ Ավազանի հարավում, Սոնորայի և Մոհավեի անապատներում, բայց սովորաբար չի գերազանցում տարեկան 254 մմ-ը, ընդ որում, հիմնականում անձրև է գալիս մուսսոնի ընթացքում՝ ամռան վերջում։ ձյուն գրեթե չկա, բացառությամբ բարձրադիր մասերում։

Անապատի տարածքում գտնվում են մի քանի քաղաքներ, որոնցից խոշոր են Սյուդադ Խուարես՝ գրեթե երկու միլիոն բնակչությամբ, Էլ Պասո, Չիուաուա և Տորեո քաղաքները։ Սովորական ավազը ձևավորվում է կվարցից։ Այս անապատը կազմված է գիպսային ավազներից, որոնց շնորհիվ այն կարծես ծածկված լինի սպիտակ ծածկոցով։

* 
* Տեխասի արևմուտքում անապատի ավազե հատվածըՏեխասի արևմուտքում անապատի ավազե հատվածը
* Չիուաուան սելագինելյան թեփուկավորների ծննդավայրն է։ Ցույց է տրված ջրի մեջ չոր բույսի վարքագիծը։ 37 կադր, նկարահանված 5 րոպեի տարբերությամբ։Չիուաուան սելագինելյան թեփուկավորների ծննդավայրն է։ Ցույց է տրված ջրի մեջ չոր բույսի վարքագիծը։ 37 կադր, նկարահանված 5 րոպեի տարբերությամբ։

Ծանոթագրություններ
------------------

1. 1 2 3 4 5 6 7 8 9
2. ↑  Wright, John W. ed. (2006). *The New York Times Almanac* (2007 ed.). New York, New York: Penguin Books. էջեր 456. ISBN 0-14-303820-6.
3. ↑  «Chihuahuan Desert». Encyclopedia of Earth. Վերցված է 2013 թ․ փետրվարի 16-ին.
4. ↑  «The Chihuahuan Desert». New Mexico State University. Արխիվացված է օրիգինալից 2012 թ․ դեկտեմբերի 27-ին. Վերցված է 2013 թ․ փետրվարի 16-ին.

Արտաքին հղումներ
----------------

* Չիուաուա անապատի էկոռեգիոնը WWF կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չիուաուա (անապատ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4700430-7 · LCCN: sh85023342 · VIAF: 247398793 · WorldCat VIAF: 247398793 |

 |
**Կլանա** (խորվ.՝ Clana), գյուղ Խորվաթիայի հյուսիսային հատվածում, վարչականորեն՝ Պրիմորսկո Գորանսկա ժուպանությունում։

Գտնվելով Ադրիատիկ ծովի ափին՝ Ֆուժինեն, ինչպես նաև հյուսիսային Խորվաթիայի մյուս բնակավայրերը գրավիչ են դառնում երկիր ժամանած զբոսաշրջիկների համար։

Աշխարհագրություն
----------------

Ֆուժինե գյուղը տեղակայված է Խորվաթիայի հյուսիսում՝ Սլովենիայի սահմանի շրջակայքում։ Ադրիատիկ ծովը մեծ ազդեցություն ունի բնակավայրի կլիմայի ձևավորման գործում։ Մերձակա շրջաններում ակնառու է տաք օդային հոսանքների ազդեցությունը։

Բարձրադիր լեռները գյուղում գրեթե բացակայում են։ Զբաղեցնում է ընդհանուր հաշվով 94 կմ² տարածք։

Բնակչություն
------------

Ըստ 2011 թվականին Խորվաթիայի Հանրապետությունում անցկացված մարդահամարի տվյալների՝ բնակավայրի բնակչությունը կազմում է 1975 մարդ։

Գյուղի հիմնական բնակիչները խորվաթներն են, որոնք մեծ մասամբ դավանում են քրիստոնեություն։ Գյուղի պաշտոնական լեզուն խորվաթերենն է, որը հնդեվրոպական լեզվաընտանիքի սլավոնական լեզվախմբին պատկանող լեզու է։

Բնակչությունը հիմնականում զբաղվում է սպասարկման ոլորտի աշխատանքներով։

Տես նաև
-------

* Պրիմորսկո Գորանսկա
* Զբոսաշրջությունը Խորվաթիայում

Ծանոթագրություններ
------------------

1. ↑  «Կլանա, Խորվաթիայի Հանրապետություն – Տուրեր, էկսկուրսիաներ և լուսանկարներ». *croatia.tury.ru* (անգլերեն). Վերցված է 2017 թ․ մարտի 22-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 316739115 · WorldCat VIAF: 316739115 |

 |

|  |
| --- |
| 
  **Խորվաթիա**   **Եվրոպա**   **Աշխարհագրություն**
 |
**Սինջար** (արաբ․՝ سنجار‎‎, քրդ.՝ Şingal), քաղաք Իրաքի հյուսիս-արևմուտքում՝ Նայնավա մուհաֆազայում։ Համանուն շրջանի վարչական կենտրոնն է հանդիսանում։ Սինջարը իրաքյան եզդիների բնակության խոշոր կենտրոններից մեկն է։

Քաղաքում թեժ մարտեր են ընթացել Իրաքի և Լևանտի իսլամական պետության և տեղաբնակ եզդիների միջև, որի պատճառով բնակավայրն ու բնակիչները զգալիորեն տուժել են։

Աշխարհագրական դիրք
------------------

Սինջարը գտնվում է մուհաֆազայի արևմտյան հատվածում՝ լեռնային տեղադիրքում՝ համանուն լեռներից դեպի հարավ։ Քաղաքի բարձրությունը ծովի մակարդակից կազմում է 522 մետր։

Բնակավայրը 107 կմ հեռավորության վրա է գտնվում Մոսուլից՝ Նայնավա մուհաֆազայի վարչական կենտրոնից և 395 կմ հյուսիս-արևմուտք մայրաքաղաք Բաղդադից։

Բնակչություն
------------

1965 թվականին իրականացրած մարդահամարի տվյալներով Սինջարի բնակչությունը կազմել է 7.984 մարդ։ Բնակչության փոփոխությունը ըստ տարիների՝ 

| 1965 | 2012 | 2015 |
| --- | --- | --- |
| 7 984 | 22 549 | 80.000 |

Պատմություն
-----------

Հռոմեապարսկական պատերազմների ժամանակ այս հայկական քաղաքը մի քանի անգամ ձեռքից ձեռք է անցել և հայտնի է եղել Սինգարա անվանումով։ Այն ռազմավարական մեծ նշանակություն ունեցող և բավականին ամուր ամրոց էր։

2007 թվականի օգոստոսի 14-ին հարակից բնակավայրերում՝ Թել Ուզայրում ու Սիբա Շեհ Հիդրեում, որոնք բնակեցված էին բացառապեց եզդիներով, պայթյուններ եղան, որոնց զոհ գնաց 300 մարդ (ըստ այլ աղբյուրների ավելի քան 500)։

Պատկերասրահ
-----------

* Սինջարի լեռներՍինջարի լեռներ
* Սինջարի եզդիՍինջարի եզդի
* Զանգվածային հուղարկավորություններԶանգվածային հուղարկավորություններ
* Եզդիական սրբավայր ՍինջարումԵզդիական սրբավայր Սինջարում

Ծանոթագրություններ
------------------

1. ↑  Физико-географические данные(անգլ.)
2. ↑  World Gazetteer(անգլ.)
3. ↑  расчётное
4. ↑  «Езиды России». Արխիվացված է օրիգինալից 2011 թ․ օգոստոսի 15-ին. Վերցված է 2017 թ․ մարտի 8-ին.
5. ↑  «Российская газета». Արխիվացված է օրիգինալից 2015 թ․ հուլիսի 24-ին. Վերցված է 2017 թ․ մարտի 8-ին.

Գրականություն
-------------

* A.Birley, *Septimius Severus*, Londra 1971-1999, p. 132.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սինջար (Իրաք)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n85155703 · VIAF: 157171394 · WorldCat VIAF: 157171394 |

 |
**Մայբարա** (ճապ.՝ 米原市 *Մայբարա-սի*), Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 250,46 կմ², բնակչությունը՝ 38 963 մարդ, բնակչության խտությունը՝ 155,57 մարդ/կմ²։

Պատմություն
-----------

Մայբարայի ժամանակակից ժողովուրդը այստեղ հաստատվել է 2005 թվականի փետրվարի 14-ին՝ Մայհարա, Սանտու և Իբուկի քաղաքների միաձուլման արդյունքում (այս բոլոր քաղաքները գտնվում են Սակատա տարածաշրջանում)։ Հարևան Օմի քաղաքը Մայբարային է միացվել 2005 թվականի հոկտեմբերի 1-ին։ Քաղաքի նոր անվանումը հիմնվում է Մայբարա ճապոնական երկաթգծի անվանման վրա, որը շատերը գիտեին որպես Տոկայդո-սինկանսենի կայարան։

2018 թվականի հունիսի 29-ին Մայբարային հարվածեց *F2* տորնադոն։ Տորնադոյի հետևանքով վնասվեցին բազմաթիվ բնակելի տներ, և վիրավորվեց 8 բնակիչ։

Աշխարհագրական դիրք
------------------

Քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Նագահամա, Հիկոնե, Օգակի քաղաքները և Տագա, Իբիգավա, Սեկիգահարա ավանները։

Բնակչություն
------------

Քաղաքի բնակչությունը կազմում է 38 963 մարդ (2014 թվականի հուլիսի 1-ի տվյալների համաձայն), իսկ խտությունը՝ 155,57 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

| Տարեթիվ | Բնակչության թվաքանակ |
| --- | --- |
| 1980 | 39 335 մարդ |
| 1985 | 39 739 մարդ |
| 1990 | 39 600 մարդ |
| 1995 | 40 557 մարդ |
| 2000 | 41 251 մարդ |
| 2005 | 41 009 մարդ |
|

Ծանոթագրություններ
------------------

1. ↑  毎月人口推計調査｜滋賀県ホームページ (яп.)
2. ↑  Geospatial Information Authority of Japan
3. ↑  «ページが見つかりませんでした（滋賀県ホームページ）». Արխիվացված է օրիգինալից 2019 թ․ մարտի 25-ին. Վերցված է 2019 թ․ մարտի 28-ին.
4. ↑  国土数値情報　行政区域データ
5. ↑  Բնակչության թվաքանակը՝ ըստ Ճապոնիայի մարդահամարի տվյալների

Արտաքին հղումներ
----------------

* \* Պաշտոնական կայք(ճապոներեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մայբարա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | NDL: 01014002 · VIAF: 252456285 · WorldCat VIAF: 252456285 |

 |
**Հոնիական հանրապետություն** *(հուն․՝ Ηνωμένον Κράτος των Ιονίων Νήσων; իտալ.՝ Stati Uniti delle Isole Ionie)*, պատմական պետություն, որը կազմված է եղել Հոնիական կղզիներից, գոյություն է ունեցել 1815-1864 թվականներում։ Հանդիսացել է Մեծ Բրիտանիայիպրոտեկտորատ։ Հունական պետության ձևավորումից հետո Մեծ Բրիտանիան նվիրել է հույների թագավորԳեորգեոսին։

Հոնիական կղզիներ

Պատմություն
-----------

Հոնիական կղզիները դարեր շարունակ եղել է Վենետիկյան հանրապետության կազմի մեջ, մինչև ըստ Կամպոֆորմիդոյի հաշտության համաձայնագրի1797 թվականին անցել են հեղափոխական Ֆրանսիային։ 1798-1799 թվականներին ռուս-թուրքական ուժերը ֆրանսիացիներին կղզիներից դուրս են մղել, և այնտեղ ձևավորվել է Յոթ կղզիների Հանրապետություն, որը գոյատևել է մինչև 1800-1807 թվականները։ Դրանից հետո Ֆրանսիան կրկին միացրել է Հոնիական կղզիները, և դրանք ընդգրկվել են նրա Իլլիրիենյան գավառների (ֆր.՝ Provinces illyriennes) կազմի մեջ։

1809 թվականի հոկտեմբերի 2-ին անգլիացիները ջարդել են ֆրանսիական նավատորմը Զակինթոսի մոտ և գրավել են Զակինթոս, Կեֆալոնիա և Կիտիրա կղզիները։ 1810 թվականին անգլիացիները գրավել են Լեֆկադան։ Քորֆուն մնացել է Ֆրանսիայի տիրապետության տակ մինչև 1814 թվականը։

Վիեննայի կոնգրեսի լիազորմամբ կղզիները փոխանցվել են Մեծ Բրիտանիայի «բարեկամական պրոտեկտորատին»։ Մեծ Բրիտանիան այնտեղ ռազմական վարչակազմ է հիմնել, իսկ Ավստրիական կայսրությունը երաշխավորել է, որ կղզիները կունենան Մեծ Բրիտանիայի հետ հավասար առևտրային կարգավիճակ։ 1817 թվականի օգոստոսի 26-ին հաստատվել է *«Մեյտլենդի Սահմանադրությունը»*, ըստ որի ձևավորվել է Յոթ կղզիների ֆեդերացիան, իսկ Գեներալ լեյտենանտ սըր Թոմաս Մեյտլենդը (անգլ.՝ Thomas Maitland) դարձել է Հոնիական կղզիների առաջին Գերագույն հանձնակատարը։

1864 թվականի մարտի 29-ին Մեծ Բրիտանիան, Հունաստանը, Ֆրանսիան և Ռուսաստանը Լոնդոնում պայմանագիր են ստորագրել, որի վավերացումից հետո կղզիները պետք է անցնեին Հունաստանին։ Մայիսի 28-ին Հոնիական կղզիների Գերագույն հանձնակատարը հրապարակել է Հոնիական հանրապետությունը Հունաստանի թագավորության հետ միավորելու հռչակագիր։

Ծանոթագրություններ
------------------

1. ↑  *The Times (London)* 8 June 1863 p. 12 col. C
2. ↑  Hammond, Richard James (1966). *Portugal and Africa, 1815–1910 : a study in uneconomic imperialism*. Stanford University Press. էջ 2. ISBN 0-8047-0296-9.
3. ↑  Hertslet, Edward. *The map of Europe by treaty* (PDF). էջ 1609. Վերցված է 2006 թ․ հուլիսի 21-ին.

Արտաքին հղումներ
----------------

* "Territories of the British Empire, History of the Ionian Islands". David Rumsey Map Collection.
* The Constitution in Italian.
* Official website. (հունարեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հոնիական հանրապետություն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n82161468 · SUDOC: 149151748 · VIAF: 127396674 · WorldCat VIAF: 127396674 |

 |
**Դալաս Փեյջ** (անգլ.՝ Dallas Page, ծնված որպես` **Փեյջ Ջոզեֆ Ֆալկինբուրգ** *[Page Joseph Falkinburg]*, ապրիլի 5, 1956), առավել հայտնի **Դայմոնդ Դալաս Փեյջ** (*Diamond Dallas Page*, *DDP*) ռինգային անվամբ, ամերիկացի կիսաակտիվ պրոֆեսիոնալ ըմբշամարտիկ (ռեստլեր), ֆիթնես հրահանգիչ, մոտիվացիոն բանախոս և դերասան։ Շուրջ երկու տասնամյակ ունեցած ռեստլինգային կարիերայի ընթացքում հանդես է եկել «World Championship Wrestling» (WCW), «World Wrestling Federation» (WWF, այժմ՝ WWE) և «Total Nonstop Action Wrestling» (TNA) առաջնություններում։

Ռեստլինգի արդյունաբերություն Ֆալկինբուրգը մուտք է գործել 1988 թվականին (32 տարեկանում)՝ ելույթներ ունենալով «American Wrestling Association» (AWA) կազմակերպությունում, որպես ռինգային մենեջեր։ Որոշ ժամանակ անց պայմանագիր է կնքել «WCW»-ի հետ, 1991 թվականի տարեվերջին կատարելով արդեն մարզական առաջնաելույթը։ «WCW»-ում ունեցած շուրջ տասնամյա կարիերայի ընթացքում երեք անգավ նվաճել է WCW աշխարհի ծանրքաշային, երկու անգամ՝ WCW Միացյալ Նահանգների, չորս անգամ` WCW աշխարհի թիմային և մեկ անգամ` WCW հեռուստատեսային չեմպիոնական տիտղոսները։

2001 թվականի «WCW»-ի վաճառքից հետո, Ֆալկինբուրգը սկսում է հանդես գալ «WWF»-ում, որտեղ ունեցած մարզական կարիերայի ընթացքում մեկական անգամներ ճանաչվել է WWF Եվրոպայի և WWF աշխարհի թիմային չեմպիոն։ Պարբերական վնասվածքների պատճառով 2002 թվականին հեռացել է արդյունաբերությունից։ 2004-2005 թվականներին կարճատև ելույթներ է ունեցել «TNA» կազմակերպությունում։

2017 թվականին դարձել է WWE փառքի սրահի անդամ։

Հայտնի է նաև որպես «DDP YOGA» կոչվող յոգա ծրագրի հեղինակ։

Ծանոթագրություններ
------------------

1. 1 2 3 4 5 6  «DDP-ի էջը». «Ռեստլինգի առցանց աշխարհ». Վերցված է 2016 թ․ սեպտեմբերի 29-ին.
2. ↑  «Էջը WWE.com կայքում». WWE. Վերցված է 2016 թ․ սեպտեմբերի 29-ին.
3. ↑
4. 1 2  «DDP-ի կենսագրությունը». ddpbang.com. Արխիվացված է օրիգինալից 2008 թ․ օգոստոսի 3-ին. Վերցված է 2016 թ․ սեպտեմբերի 29-ին.

Արտաքին հղումներ
----------------

* Պաշտոնական կայք(անգլ.)
* Էջը WWE.com կայքում(անգլ.)
* Մարտերի ցանկը Ռեստլինգի համացանցային բազայում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դայմոնդ Դալաս Փեյջ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (անգլ.) |
|  |
| Թեմատիկ կայքեր | AllMovie · AlloCiné · ČSFD · Discogs · Internet Movie Database · ԿինոՊոիսկ · RKDartists |
|  |
| Չափորոշչային վերահսկողություն | ISNI: 0000000354200473 · LCCN: n2001095901 · VIAF: 23949705 · WorldCat VIAF: 23949705 |

 |
**Սամանդաղ** (թուրքերեն՝ Samandağ), քաղաք Թուրքիայի հարավում՝ Հաթայի մարզում, Սիրիայի Արաբական Հանրապետության հետ ցամաքային սահմանի շրջակայքում։

Ըստ 2008 թվականի մարդահամարի տվյալների՝ Սամանդաղի բնակչությունը կազմում է 43.528 մարդ, հիմնականում՝ թուրքեր։ Քաղաքի պաշտոնական լեզուն թուրքերենն է։

Պատմություն
-----------

Ներկայիս Սամանդաղ քաղաքի տարածքում մարդը բնակություն է հաստատել դեռևս հնագույն ժամանակներից։ Մինչ 16-րդ դարն այն պատկանել է տարբեր պետությունների, այդ թվում և Տիգրան Մեծի ստեղծած Մեծ Հայքի թագավորությանը։

16-րդ դարում այն դարձել է Օսմանյան կայսրության տարածք, որի կազմում էլ ստացել է քաղաքի կարգավիճակ։ Առաջին համաշխարհային պատերազմի ավարտին Թուրքիան տարրալուծվել է, իսկ Սան Ռեմոյի խորհրդաժողովի որոշմամբ այն անցել է Ֆրանսիայի վերահսկողության տակ։

1921 թվականի հոկտեմբերի 20-ին կնքված ֆրանս-թուրքական համաձայնագրով Ալեքսանդրետտայի սանջակը մեկուսացված վարչական միավոր էր Սիրիայի և Լիբանանի մանդատի կազմում։

Այդ շրջանում թուրքերի հետ մեկտեղ քաղաքը բնակեցված է եղել նաև արաբներով և հայերով։ 1938 թվականի սեպտեմբերի 7-ին Սիրիայի հյուսիսարևմտյան Ալեքսանդրետտայի սանջակի տարածքում ձևավորվեց Հաթայի թագավորությունը, որը 1939 թվականի հունիսի 29-ին բռնակցվեց Թուրքիային։

Ծանոթագրություններ
------------------

1. ↑  Kılıçdaroğlu Mithat Nehir'e rozeti taktı", *Akşam*, 22 September 2013
2. ↑  թուրքերեն՝   "Samandağ Kaymakamı Cahit Çelik Görevine Başladı Արխիվացված 2016-02-07 Wayback Machine", *Samandağ Ayna*, 16 January 2014

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սամանդաղ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Չափորոշչային վերահսկողություն | GND: 1045998702 · VIAF: 305926653 · WorldCat VIAF: 305926653 |

 |

|  |
| --- |
| 
  **Թուրքիա**   **Աշխարհագրություն**
 |
**Թոլարիա Ամորգու** կամ պարզապես **Թոլարիա** (հուն․՝ Θολάρια Αμοργού), լեռնային գյուղ Հունաստանի հարավարևելյան հատվածում՝ Կիկլադյան կղզիների մաս կազմող Նաքսոս կղզու վրա։

Վարչականորեն մտնում է Հարավային Եգեյան կղզիներ պերիֆերիայի Նաքսոս տարածաշրջանային միավորի կամ նոմոսի կազմի մեջ։

Աշխարհագրություն
----------------

Մեսին գտնվում է Նաքսոս կղզու հյուսիսում։ Համարվում է կղզու ամենաբարձրադիր լեռնային բնակավայրերից մեկը։ Գտնվում է ծովի մակարդակից 198 մետր բարձրության վրա։

Տարածքի հիմնական մասը ցածրալեռնային է, ընդերքը՝ անհարդ։ Բնորոշ է բարեխառն կլիման։ Տարվա ամենատաք ամիսն հուլիսն է (միջինում՝ 26 °C), իսկ ամենացուրտը՝ հունվարը (միջինում՝ 10 °C): Կլիման նաև բավականին խոնավ է։ Տարեկան տեղումների միջին քանակը կազմում է 610 մմ։

Ամենաանձրևոտ ամիսը նոյեմբերն է, իսկ ամենաչորը՝ հուլիսը։

Բնակչություն
------------

Ըստ 2011 թվականի մարդահամարի տվյալների՝ գյուղի բնակչությունը կազմում է 138 մարդ։ Բնակիչները կղզիաբնակ հույներն են, որոնք զբաղվում են հիմնականում գյուղատնտեսական աշխատանքներով։

Բնակչությունը տարեց տարի նվազում է։ Բնակչությունը դավանում է քրիստոնեություն՝ հույն ուղղափառություն։

Ծանոթագրություններ
------------------

1. ↑  Հունաստանի բնակչության մարդահամարի տվյալներ, 2011

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թոլարիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| 
  **Հունաստան**   **Աշխարհագրություն**
 |
**Նեմեա** (հին հունարեն՝ Νεμέα), հնագույն քաղաք Հին Հունաստանում՝ Պելոպոնեսի հյուսիս-արևելքում, Կորնթոս քաղաքից արևմուտք՝ Կորնթոսի և Արգոլիդայի սահմանի վրա։

Համարվում է Եվրոպայի հնագույն քաղաքներից մեկը։ Նեմեան նշանավոր է նրանով, որ այստեղ լայն գործունեություն է ծավալել Հերակլեսը։

Պատմություն
-----------

Նեմեան հայտնի է նրանով, որ այստեղ լայն գործունեություն է ծավալել Հերակլեսը։ Հունական դիցարանի հերոս, Զևս աստծո և Ամփիտրիոնի կին Ալկմենեեսի որդին՝ Հերակլեսը, Նեմեայում մենամարտել է հին հունական աստվածաբանության մեջ չարության խորհրդանիշ հանդիսացող նեմեյան առյուծի հետ, քանի որ վերջինս ահաբեկում էր տեղի բնակչությանը։

Մենամարտում նա հաղթում է առյուծին և աստվածացվում տեղացիների կողմից։ Հին ժամանակներում Նեմեայում անցկացվել են մարզական խաղեր` ի պատիվ հին հույների գերագույն աստված Զևսի։

Կա մի առասպել, որի համաձայն Հին Հունաստանի արքայի երիտասարդ որդին սպանում է մի օձի, որի տեղում էլ սկսվում են անցկացվել խաղերը։ Հայտնի է, որ որպես կանոն խաղերը սկսել են անցկացվել մ.թ.ա. 573 թվականից։ Մ.թ.ա. 330-320 թվականներին Նեմեայում կառուցվում է մարզադաշտ, որի ավերակները հայտնաբերվել են։

Կարճ ժամանակահատվածում Նեմեական խաղերը ձեռք են բերել համահունական բնույթ։ Քաղաքն ունի փոքրիկ հնագիտական թանգարան, որտեղ պահվում են պղնձե և արծաթե մետաղադրամներ, մարզական իրեր և այլ արտեֆակտներ, որոնք հայտնաբերվել են հնագիտական պեղումների ժամանակ։

Նեմեա քաղաքից 4 կմ հեռավորության վրա գտնվում է մեկ այլ քաղաքի՝ Ֆիլիպուսի ավերակները։ Հայտնի է, որ մ.թ.ա. 7-րդ դարում այն կառավարվել է Լեոն տիրանոսի կողմից։

Աղբյուրներ
----------

* М. Мавроматаки. «Греция, между мифом и историей»
* Г.Берве «Тираны Греции»

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նեմեա (հնագույն քաղաք)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Դասական հնությունների իրական բառարան · Մեծ կատալոնական · Նոր |
|  |
| Չափորոշչային վերահսկողություն | BNF: 12240309j · GND: 4252031-9 · LCCN: sh89002297 · VIAF: 137607428, 315130244 · WorldCat VIAF: 137607428, 315130244 |

 |

|  |
| --- |
| 
  **Հունաստան**   **Պատմություն**   **Եվրոպա**
 |
**Կամպոս** (հուն․՝ Κάμπος), գյուղ Հունաստանի Հանրապետության հարավում, վարչականորեն՝ Պելոպոնեսի պերիֆերիայի կազմում։

Այստեղ է գտնվում Ավիայի շրջանի քաղաքապետի նստավայրը։ Ըստ 2011 թվականի մարդահամարի տվյալների՝ գյուղի բնակչությունը կազմում է 422 մարդ, ամբողջովին՝ հույներ։

Աշխարհագրություն
----------------

Կամպոս գյուղը տեղակայված է Հունաստանի հարավային հատվածում՝ Պելոպոնես թերակղզու վրա։ Գտնվում է ծովի մակարդակից 350 մետր բարձրության վրա։

Ռելիեֆը ցածրալեռնային է, իսկ կլիման՝ մերձարևադարձային։ Կլիմայի ձևավորմանը նպաստում են Միջերկրական ծովից եկող տաք օդային զանգվածները։ Ամենատաք եղանակը հուլիսն է, իսկ ամենացուրտը՝ հունվարը։

Պատմություն
-----------

Ներկայիս Կամպոսի տարածքում կատաղի կռիվներ են մղվել Հին աշխարհում՝ Պելոպոնեսյան պատերազմների ընթացքում։

Հունաստանի անկախության պատերազմի տարիներին այն կարևոր հենակետ էր հույների համար։ Տեղի բնակչությունը կռվում էր թուրք զավթիչների դեմ։

Ներկայումս Կամպոսը փոքրիկ գյուղ է Հունաստանում։ Այստեղ գործում է հիմնական և ավագ դպրոց։ Գյուղում կան բազմաթիվ պատմամշակութային հուշարձաններ, այդ թվում միջնադարյան բյուզանդական եկեղեցի, որը կրում է Սուրբ Թեոդորոսի անունը։ Այն հարուստ է որմնանկարներով։ Բացի այդ, գյուղում գործում է նաև Սուրբ Հովհաննես փոքր եկեղեցին, որի մանրանկարները արվել են 13-րդ դարում։

Այստեղ է գտնվում նաև Զարնաթա ամրոցը, որը պաշտպանական նկատառումներով օգտագործվել է զարգացած միջնադարում։

Կամպոսում է ծնվել Հունաստանի թագավորության վարչապետ Ալեքսանդրոս Կումունդուրոս‎ը։

Ծանոթագրություններ
------------------

1. 1 2  Հունաստանի բնակավայրերի վիճակագրական տվյալներ Արխիվացված 2016-04-18 Wayback Machine Հունաստանի ազգային վիճակագրական ծառայություն, 2011 թվական

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կամպոս (Հունաստան)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| 
  **Աշխարհագրություն**   **Հունաստան**
 |
**Մարգարեթ Գորման** (անգլ.՝ **Margaret Gorman**, օգոստոսի 18, 1905(1905-08-18), Վաշինգտոն, Կոլումբիայի շրջան, ԱՄՆ - հոկտեմբերի 1, 1995(1995-10-01), Բոուի, Փրինս Ջորջս շրջան, Մերիլենդ, ԱՄՆ), ամերիկյան մոդել և գեղեցկության թագուհի, "Միսս Ամերիկա" գեղեցկության առաջին մրցույթի հաղթող 1921թ.:

Կենսագրություն
--------------

Գորմանը սովորել է Վաշինգտոնի Արևմտյան միջնակարգ դպրոցում, որտեղ էլ նրա լուսանկարը ներառվել են Վաշինգտոնի ժողովրդական մրցույթում։

Նա ընտրվել է Միսս Կոլումբիա 1921 թվականին 16 տարեկանում՝ իր մարզական ունակությունների, անցյալի ձեռքբերումների և շփվող բնավորության շնորհիվ ։ Այս հաղթանակի արդյունքում նա հրավիրվել էր մասնակցելու Ատլանտիկ Սիթիի երկրորդ ամենամյա մրցույթին, որը տեղի է ունեցել 1921 թվականի սեպտեմբերի 8-ին ՝ որպես պատվավոր հյուր ։ Այնտեղ նրան հրավիրել են մասնակցելու նոր միջոցառմանը ՝ "Միջքաղաքային գեղեցկուհի" մրցույթին։ Նա հաղթել է "Միջքաղաքային գեղեցկուհի, սիրահար" եւ "Ամերիկայի ամենագեղեցիկ լողացող աղջիկը" տիտղոսները։ Նա արժանացել է գլխավոր մրցանակին` "Ոսկե ջրահարս" մրցանակ-ին։ Նա պետք է պահպպաներ իր դիրքերը հաջորդ տարի, սակայն մեկ ուրիշը ստացավ "Միսս Վաշինգտոն, Կոլումբիա" տիտղոսը, ուստի փոխարենը նա ներկայացավ որպես "Միսս Ամերիկա":Նա միակ Միսս Ամերիկան էր, որն իր թագը ստացավ տարեվերջին։

Ավելի ուշ Գորմանն ասել է. "Ես երբեք չեմ ցանկացել լինել Միսս Ամերիկա ։ Դա իմ գաղափարը չէր։ Ես հոգնել եմ այդ ամենից։ Ես իսկապես ուզում եմ մոռանալ այս ամենը":Սակայն նա դեռ այդ ժամանակ պահում էր ծովային ալիքի գույնի ,փայլերով շիֆոնային զգեստ, որը կրել էր 1922 թվականի մրցույթում։

Ապրիլ,1925թ.

Անձնական կյանք
--------------

Գորմանը շարունակում էր մրցել 1922 - ին և մնում է ամբոխի սիրելին։ Մի քանի տարի անց նա ամուսնանում է Վիկտոր Կեհիլի հետ և երջանիկ է լինում մինչև նրա մահը 1957 թվականին ։ Նա իր ողջ կյանքը ապրել է Վաշինգտոնում, և սիրում էր ճանապարհորդել։

Նա մահացել է 1995 թվականի հոկտեմբերի 1-ին 90 տարեկանում։

Ծանոթագրություններ
------------------

1. ↑  «Margaret Gorman: First Miss America and Washingtonian». Ghosts of DC. 2013 թ․ փետրվարի 6.
2. ↑  «Fairest in a Thousand». Spartanburg Herald. 1921 թ․ սեպտեմբերի 15. էջ 2.
3. ↑  Mattiace, Peter (1980 թ․ սեպտեմբերի 2). «First Miss America Says Pageant was "Boring"». *Kentucky New Era*. էջ 6.
4. ↑  Associated Press (1995 թ․ հոկտեմբերի 3). «1st Miss America Margaret Gorman Cahill Dies». Deseret News. էջ 2.
5. ↑  «Miss America of 1921 Wed». New York Times. 1925 թ․ նոյեմբերի 16.

Արտաքին հղումներ
----------------

* Margaret Gorman at MissAmerica.org
* "Margaret G. Cahill, 90, Is Dead; Was First Miss America, in 1921" at New York Times
* Margaret Gorman: First Miss America And Washingtonian

| Պարգևներ և ձեռքբերումներ |
| --- |
| Նախորդող՝**--** | **Miss America**1921 | Հաջորդող՝**Մերի Քեթրին Քեմփբլ** |
| Նախորդող՝**--** | **Miss Washington, D.C.**1921 | Հաջորդող՝**Էվելին Ս. Լյուիս** |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարգարեթ Գորման» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · WikiTree |
|  |
| Չափորոշչային վերահսկողություն | ISNI: 0000000061916224 · LCCN: n85045145 · NTA: 072527919 · VIAF: 88726908 · WorldCat VIAF: 88726908 |

 |
**Ալ-Շուբաք** կամ պարզապես **Շուբաք** (արաբ․՝ الشوبك‎‎‎‎), քաղաք Հորդանանի թագավորության հյուսիսարևելյան հատվածում՝ Մաանի մարզում։

Ըստ 2004 թվականի մարդահամարի՝ արաբական այս քաղաքի բնակչությունը կազմում է 12,500 մարդ, հիմնականում՝ արաբներ։

Համարվում է Հորդանանի տարածքում գտնվող ամենաբարձրադիր բնակավայրերից մեկը։ Ալ-Շուբաթը հայտնի է իր խնձորի և այլ մրքերի ագրո-տնտեսություններով։ Քաղաքում մինչ օրս պահպանվել է խաչակիրների կողմից կառուցված Մոնրեալ ամրոցը։

Աշխարհագրություն
----------------

Ալ-Շուբաթը հյուսիսում սահմանակցում է Ալ-Տաֆիլայի, իսկ արևմուտքում՝ Ակաբայի մարզերին։ Վարչականորեն գտնվում է Մաանի մարզում։

Շնորհիվ իր բարձրադիր աշխարհագրական դիրքի (Ալ-Շուբաթը գտնվում է ծովի մակարդակից 1,330 մետր բարձրության վրա)` քաղաքին բնորոշ են ցուրտ ձմեռները։ Տարվա ամենացուրտ եղանակի հունվարն է։

Չնայած այս հանգամանքի, Ալ-Շուբաթը ունի նաև բավականին չոր կլիմա և դա պայմանավորված է նրանով, որ Հորդանանը գտնվում է Արաբական թերակղզում։

Տարեկան միջին տեղումների քանակը կազմում է 150-350 մմ։

Պատմություն
-----------

Խաչակրաց արշավանքների շրջանում կառուցված Մոնրեալ ամրոցը
Քաղաքի առաջին բնակիչները եղել են եդոմայեցիները։ Շուբաթը լիարժեք նահիյայի կարգավիճակ է ստացել 1894 թվականին՝ Օսմանյան կայսրության կազմում և միավորվել է Քերեբի վարչական միավորի մեջ։

Ալ-Շուբաքը առավել հայտնի դարձավ այն ժամանակ, երբ խաչակիրները այստեղ կառուցեցին Մոնրեալ անառիկ ամրոցը։ Պետրայի և Ակաբայի հետ միասին Շուբաթը կազմում է հորդանանյան եռանկյունին, որը գտնվում է Սիրիայի, Սաուդյան Արաբիայի և Եգիպտոսի խաչմերուկում։

Քաղաքի բարձրադիր աշխարհագրական դիրքը վերջինիս տալիս է կաևոր ռազմավարական նշանակություն։ Շուբաթը հասել է իր կարևորության գագաթնակետին այն ժամանակ, երբ Բալդուինը գրավեց Հորդանանը և բլրի գագաթին կառուցեց Մոնրեալի ամրոցը։ Ալ-Շուբաթը ազատագրվել է խաչակիրներից Այուբյանների ներկայացուցիչ Սալահ ալ-Դինի կողմից՝ 1187 թվականին։

Բնակչություն
------------

Ըստ 2004 թվականի մարդահամարի տվյալների՝ քաղաքի բնակչությունը կազմում է 12,590 մարդ, որոնցից 5,666-ը տղամարդիկ են (45 %), իսկ 6924-ը՝ կանայք (55 %)։

Ալ-Շուբաթում ընդհանուր առմամբ գոյություն ունի միջինում 5 անձից բաղկացած 1,663 տնային տնտեսություններ։ Գրեթե ամբողջ բնակչությունը զբաղեցնում են իսլամադավան արաբները։

Տես նաև
-------

* Մաանի մարզ

Ծանոթագրություններ
------------------

1. ↑  «Ալ-Շուբաք. Մաանի մարզի բնակավայրեր». Արխիվացված է օրիգինալից 2009 թ․ հունիսի 27-ին. Վերցված է 2016 թ․ սեպտեմբերի 3-ին.
2. ↑  «Հորդանանի քաղաքներ և քաղաքատիպ բնակավայրեր». Արխիվացված օրիգինալից 2007 թ․ հոկտեմբերի 1-ին. Վերցված է 2007 թ․ հոկտեմբերի 1-ին.
3. ↑  «Ալ-Շուբաքի շրջանի վիճաակագրական տվյալներ». Արխիվացված է օրիգինալից 2010 թ․ փետրվարի 11-ին. Վերցված է 2016 թ․ սեպտեմբերի 3-ին.
4. ↑  «Ալ-Շուբաք. բնակչությունը». Արխիվացված է օրիգինալից 2010 թ․ փետրվարի 11-ին. Վերցված է 2016 թ․ սեպտեմբերի 3-ին.

Արտաքին հղումներ
----------------

* Պաշտոնական կայք Արխիվացված 2010-05-22 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալ-Շուբաք» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n2004052655 · VIAF: 124539753 · WorldCat VIAF: 124539753 |

 |

|  |
| --- |
| 

  **Հորդանան**
 |
**Օլյուդենիզ** (թուրքերեն՝ Ölüdeniz), քաղաքատիպ ավան Թուրքիայի հարավարևմտյան մասում, Մուղլայի մարզում։ Գտնվում է Ֆեթհիյեից 15 կիլոմետր հեռավորության վրա։ Օլյուդենիզում է գտնվում Կապույտ ծովալճակը՝ Թուրքիայի պետական արգելանոցներից մեկը։ Ավանում առկա են մի շարք հյուրանոցներ, հիմնականում В2-3\*։ Տեղանքը երեք կողմից շրջափակված է լեռներով, որոնցից ամենաբարձրը Բաբադաղն է, որը թարգմանաբար նշանակում է «Հայր լեռ»։ Բարձրությունը մոտ 1672 մետր է։

Օլյուդենիզ օդաչուներ են գալիս ամբողջ Եվրոպայից, քանի որ Օլյուդենիզը Եվրոպայի ամենահայտնի պարապլանային թռիչքների կենտրոններից մեկն է։ Յուրաքանչյուր հոկտեմբեր տեղի են ունենում օդային ակրոբատիկայի մրցություններ, որոնք հավաքում են մեծ քանակությամբ մասնակիցներ և հանդիսատես։ Ավանում մշտական բնակչություն գոյություն չունի։ Այստեղ մարդիկ գալիս են միայն աշխատելու։ Օլյուդենիզի կենտրոնական փողոցում, որն ունի մոտ 300 մետր երկարություն, առկա են մի շարք խանութներ, ռեստորաններ և սրճարաններ, որտեղ հանգստացողները կարող են անցկացնել իրենց ժամանակը և գնել հուշանվերներ։ Հիմնականում այստեղ զբոսաշրջիկներ են այցելում Գերմանիայից, Անգլիայից, Իռլանդիայից, Հայաստանից, Ռուսաստանից և այլ երկրներից։

Պատկերասրահ
-----------

* [Պարագլայդինգ Օլյուդենիզի մոտ[Պարագլայդինգ Օլյուդենիզի մոտ
* Օլյուդենիզի լողափըՕլյուդենիզի լողափը
* Օլյուդենիզի լողափըՕլյուդենիզի լողափը
* Կապույտ ծովալճակը։Կապույտ ծովալճակը։

Ծանոթագրություններ
------------------

1. ↑  «Ölüdeniz (Blue Lagoon)». Արխիվացված է օրիգինալից 2014 թ․ մարտի 30-ին. Վերցված է 2008 թ․ հունիսի 26-ին.
2. ↑  «Overview of Ölüdeniz, Fethiye». Արխիվացված է օրիգինալից 2016 թ․ օգոստոսի 5-ին. Վերցված է 2016 թ․ հուլիսի 30-ին.

Արտաքին հղումներ
----------------

* Ölüdeniz Belediyesi Արխիվացված 2008-06-10 Wayback Machine
* Mavi yolculuk Fethiye
* Uzaydan Ölüdeniz
* Fethiye Gezi Rehberi

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օլյուդենիզ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 236133383 · WorldCat VIAF: 236133383 |

 |
**Վոլֆի մրցանակ,** տրվում է Իսրայելում 1978 թվականից՝ Վոլֆի հիմնադրամի կողմից (The Wolf Foundation): Մրցանակը շնորհվում է ամեն տարի գյուղատնտեսության, քիմիայի, մաթեմատիկայի, բժշկության, ֆիզիկայի և արվեստի գիտական ոլորտի գիտնականներին։ Բարձր հեղինակություն ունի և հաճախ համարվում է Նոբելյան մրցանակից հետո երկրորդ ամենահեղինակավոր մրցանակը (բժշկության մեջ Լասկերի մրցանակից հետո)։ Վոլֆի մրցանակի հաղթողներից շատերը հետագայում արժանացան Նոբելյան մրցանակի։

Մրցանակի մասին
--------------

Ստեղծվել է 1976 թվականին գյուտարար, դիվանագետ և բարերար Ռիկարդո Վոլֆի (1887-1981) և նրա կնոջ՝ Ֆրանցիսկո Սվանկան-Վոլֆի կողմից (1900-1981)` մարդկության մեջ գիտության և արվեստի խթանման նպատակով։ Ռիկարդո Վոլֆը ծնվել է Հաննովեր քաղաքում (Գերմանիա), Առաջին համաշխարհային պատերազմը սկսվելուց անմիջապես առաջ, նա արտագաղթեց Կուբա։ 1971 թվականից ի վեր Իսրայելում Կուբայի դեսպանն էր, 1973 թվականին դիվանագիտական հարաբերությունների փլուզումից հետո, նա մնաց Իսրայելում մինչև իր կյանքի վերջը։ Արվեստի բնագավառում մրցանակը շնորհվում է անհատական արվեստի ռոտացիայի կանոնների համաձայն։ Ռոտացիան կատարվում է հետևյալ կարգով` նկարչություն, երաժշտություն, ճարտարապետություն, քանդակագործություն։

Մրցանակը ներառում է դիպլոմ և 100,000 ԱՄՆ դոլար գումար։

Յուրաքանչյուր մարզում հաղթողների ընտրությունը կատարվում է միջազգային հանձնաժողովի երեք փորձագետների կողմից։ Հանձնաժողովի նոր կազմ է ձևավորվում ամեն տարի։ Հիմնադրամը շահույթ չհետապնդող մասնավոր կազմակերպության կարգավիճակ ունի։ Խորհրդի և հանձնաժողովների անդամները իրենց պարտականությունները կատարում են կամավոր հիմունքներով։ 1975 թվականին Քնեսեթը հաստատել է հատուկ «Վոլֆի հիմնադրամի մասին օրենք»-ը։

Վոլֆի մրցանակը հանդիսանում է ոչ պետական պարգևներից մեկը, որն ընդգրկում է գիտական մի քանի ոլորտներ։

Դափնեկիրներ
-----------

Ընդհանուր առմամբ կան 329 դափնեկիրներ, որոնցից կեսից ավելին ԱՄՆ-ից են։

* Վոլֆի մրցանակի դափնեկիրներ (մաթեմատիկա)
* Վոլֆի մրցանակի դափնեկիրներ (արվեստ)
* Վոլֆի մրցանակի դափնեկիրներ (քիմիա)
* Վոլֆի մրցանակի դափնեկիրներ (ֆիզիկա)
* Վոլֆի մրցանակի դափնեկիրներ (բժշկություն)
* Վոլֆի մրցանակի դափնեկիրներ (գյուղատնտեսություն)

Ծանոթագրություններ
------------------

1. ↑
2. ↑  «Physicsworld.com: Wolf prize goes to particle theorists». Արխիվացված է օրիգինալից 2012 թ․ փետրվարի 17-ին. Վերցված է 2018 թ․ հունիսի 30-ին.
3. ↑  Basolo, F: "From Coello to Inorganic Chemistry: A Lifetime of Reactions", page 65, Springer, 2002
4. ↑

Արտաքին հղումներ
----------------

* Официальный сайт Фонда Вольфа
* *Смолицкий В.* Вознаграждённое упрямство. Знание—сила, № 1 (2013), стр. 55—58.
* *Премия Вольфа*՝ հոդվածը Հրեական էլեկտրոնային հանրագիտարանում

  


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վոլֆի մրցանակ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Համառոտ հրեական |
|  |
| Չափորոշչային վերահսկողություն | GND: 4690663-0 |

 |